OpenLLM-France/wikimedia huggingface dataset:
# Finca de ferro

La Finca de ferro, oficialment Edifici Garcerán, és un edifici del centre de la ciutat de València. Forma part del districte Ciutat Vella i està al barri de Sant Francesc, concretament a la plaça de Sant Agustí, al cap del carrer de Xàtiva. Té 22 plantes i mesura 85 metres. Va ser construït l'any 1962 i fou l'edifici més alt durant vora quaranta anys. El seu ús és residencial.
Es coneix popularment a aquest edifici com la Finca de Ferro, perquè fou dels primers edificis de la ciutat que emprà una estructura de ferro. Altrament durant el seu bastiment també fou coneguda com la Finca dels Collons, perquè quan la gent eixia de l'Estació del Nord mirava cap a l'esquerra i veia l'edifici en construcció, solien exclamar "Collons, quina finca!". Actualment és el 8é més alt de la ciutat.

## Enllaços externs

* La finca a Ventdecabylia
# Cycloramphus ohausi

Cycloramphus ohausi és una espècie de granota que viu al Brasil.

## Referències

* Rodrigues, M.T. & Potsch de Carvalho-e-Silva, S. 2004. Cycloramphus ohausi. Llista Vermella d'Espècies Amenaçades de la UICN 2006. Consulta: 16 de gener de 2008.
# DMA (informàtica)

DMA (Direct Memory Access) o Accés directe a memòria, és un mètode de transferència de dades que permet a qualsevol perifèric (port E/S, UART, ADC, disc dur, etc) d'accedir a la memòria RAM del sistema electrònic sense haver d'emprar el microprocessador.D'aquesta manera s'aconsegueix major velocitat d'accés i alhora alliberar el microprocessador per a altres tasques. Una transferència DMA consisteix principalment a copiar un bloc de memòria d'un dispositiu a un altre.
Molts sistemes de maquinari empren el sistema DMA, incloent-hi els controladors d'unitat de disc, targetes gràfiques, targetes de so, targetes Ethernet, targetes Wi-Fi, etc.

## Modes d'operació
### Mode ràfega

El bloc de memòria és transferit d'un sol cop. És el mètode més ràpid però durant la transferència la CPU resta inactiva.

### Mode robatori de cicle

El bloc de memòria és transferit byte a byte, o sigui, la CPU i el DMA s'alternen l'accés als busos del sistema. Aquest mètode no és tan ràpid com el mode ràfega.

### Mode transparent

El bloc de memòria és transferit quan la CPU no necessita els busos del sistema. Aquest mètode no ocupa temps de CPU però la transferència pot ser la més lenta.

## Exemples de bus que empren DMA

* Bus ISA.
* Bus PCI express.
* Bus Paral·lel ATA.
* VESA local bus.

## Referències

* ↑ «Informació sobre el bus DMA» (en anglès). Arxivat de l'original el 2020-09-18. [Consulta: 28 novembre 2016].
* ↑ «Introducció al DMA» (en anglès). [Consulta: 28 novembre 2016].
# Teatre Modern

«Teatre Modern» té aquests significats:
* Teatre Modern del Prat de Llobregat
* El Coliseu Pompeia o Teatre Modern de Barcelona
* Teatro Moderno de Chiclana de la Frontera
* Teatro Moderno de Guadalajara
* Teatro Moderno de Logronyo
# Clau (puntuació)

La clau és un signe de puntuació que s'escriu (el text entre claus es posa entre els dos símbols) i és una evolució gràfica del parèntesi.

## Usos

* serveix per incloure els diferents elements d'un esquema
* en matemàtiques, està per sobre del claudàtor i del parèntesi ordinari.
* és l'emoticona de l'abraçada
* a la Viquipèdia s'usen per indicar plantilla en sintaxi wiki
* defineix un conjunt en lògica, matemàtiques i programació
Viccionari
# Clemençac

Clémensat és un municipi francès situat al departament del Puèi Domat i a la regió d'Alvèrnia-Roine-Alps. L'any 2007 tenia 101 habitants.

## Demografia
### Població

El 2007 la població de fet de Clémensat era de 101 persones. Hi havia 44 famílies de les quals 8 eren unipersonals (4 homes vivint sols i 4 dones vivint soles), 20 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 68 habitatges, 42 eren l'habitatge principal de la família, 15 eren segones residències i 11 estaven desocupats. 64 eren cases i 3 eren apartaments. Dels 42 habitatges principals, 30 estaven ocupats pels seus propietaris, 11 estaven llogats i ocupats pels llogaters i 1 estava cedit a títol gratuït; 1 tenia una cambra, 2 en tenien dues, 11 en tenien tres, 12 en tenien quatre i 16 en tenien cinc o més. 33 habitatges disposaven pel capbaix d'una plaça de pàrquing. A 16 habitatges hi havia un automòbil i a 23 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Clémensat el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 0 |
| 4 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 4 |
| 4 | 40 a 44 | 0 |
| 4 | 35 a 39 | 8 |
| 0 | 30 a 34 | 0 |
| 8 | 25 a 29 | 12 |
| 0 | 20 a 24 | 0 |
| 4 | 15 a 19 | 4 |
| 12 | 10 a 14 | 0 |
| 12 | 5 a 9 | 0 |
| 4 | 0 a 4 | 4 |

## Economia

El 2007 la població en edat de treballar era de 72 persones, 53 eren actives i 19 eren inactives. Les 53 persones actives estaven ocupades(29 homes i 24 dones).. De les 19 persones inactives 7 estaven jubilades, 5 estaven estudiant i 7 estaven classificades com a «altres inactius».

### Activitats econòmiques

Dels 3 establiments que hi havia el 2007, 2 eren d'empreses d'hostatgeria i restauració i 1 d'una empresa de serveis.
L'únic servei als particulars que hi havia el 2009 era un restaurant.
L'any 2000 a Clémensat hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Clémensat a l'INSEE.
* Évolution et structure de la population Fitxa amb el detall de dades de Clémensat a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Collada d'en Potis

La Collada d'en Potis és una collada situada a 1.462,9 metres d'altitud del terme comunal d'Oleta i Èvol, de la comarca del Conflent, a la Catalunya del Nord. És un coll de muntanya situat situat a la carena que arrenca del nord de l'extrem de ponent del poble d'Oleta i puja pel Serrat de Fonts. És just a llevant del poble d'Èvol, dalt del serrat.

## Referències

* ↑ La Collada d'en Potis en els ortofotomapes de l'IGN
# Club Atlético Boston River

El Club Atlético Boston River, simplement conegut com a Boston River, és un club esportiu uruguaià situat a Montevideo. Fundat el 20 de febrer de 1939, el seu principal objectiu és el futbol, actualment jugant a la Primera Divisió uruguaiana. A la lliga de futbol sala de l'AUF, Boston River competeix a la primera divisió.
El club porta el nom d'una sastreria propietat del seu fundador, anomenada "Sastrería Boston", i del costat argentí de River Plate.

## Palmarès
### Tornejos nacionals

* Liga Metropolitana Amateur (1) : 2006
* Divisional Extra A (1): 1956
* Divisional Extra B (1): 1954

## Enllaços externs

* Club Atlético Boston River - Lloc web oficial (castellà)
# Club Atlético Central Córdoba

* No s'ha de confondre amb Central Córdoba.
El Club Atlético Central Córdoba és un club de futbol argentí de la ciutat de Rosario a la província de Santa Fe.

## Història

El club es fundà el 20 d'octubre de 1906 per un grup de treballadors ferroviaris de Rosario. El nom del club feia referència a l'empresa on treballaven. L'entitat s'afilià a la Liga Rosarina de Fútbol (avui Asociación Rosarina de Fútbol) i començà a competir a la Copa Nicasio Vila i al Campionat de Rosario de futbol. Guanyà el campionat de Rosario els anys 1932 i 1936, quan Newell's Old Boys i Rosario Central encara disputaven aquesta competició.
El primer camp estava als carrers Boulevard Argentino i 25 de Diciembre (avui Juan Manuel de Rosas). Més tard es traslladà als carrers Viamonte i Ocampo. Finalment, s'ubicà als carrers Virasoro i Juan Manuel de Rosas, on se situa actualment.
Jugà a la màxima categoria argentina els anys 1958 i 1959; i va tenir possibilitat d'ascens els anys 1974, 1991, 1993 i 1996.

## Palmarès
### Torneigs nacionals

* Copa Beccar Varela (1): 1934
* Primera "B" Argentina (2): 1957, 1990/91
* Primera "C" Argentina (4): 1952, 1973, 1982, 1987/88

### Torneigs locals

* Torneo Gobernador Luciano Molinas (9): 1932, 1936, 1939, 1947, 1954, 1955, 1957, 1967, 1989
* Torneo Hermenegildo Ivancich (2): 2007, 2009

### Torneigs amistosos

* Campeonato del Litoral (1939)
* Triangular Humberto Semino (1959)
* Copa Gobierno de San Luis (2007)
* Copa Ibutenk (2008)

## Jugadors destacats

* Sergio Omar Almirón (1992-1994)
* Fabián Cancelarich (2000-2004)
* Silvio Carrario (1993-1994)
* Danilo Gerlo (2000-2002)
* Matias Pavoni (2001-2005)
* Daniel Pendín (1996-1997)
* Germán Pietrobon (2006-2007)
* Santiago Raymonda (2001-2002)
* Gabino Sosa (1921-1938)
* Vicente de la Mata (1936)
* Gabriel Caballero (1989-1994)
* Tomas Carlovich (?-1986)
* Mauricio Verón (2005–2006)

## Referències

* ↑ Camionat de Rosario a rsssf

## Enllaços externs

* Web oficial del club Arxivat 2010-01-07 a Wayback Machine.
# Clariallabes dumerili

Clariallabes dumerili és una espècie de peix de la família dels clàrids i de l'ordre dels siluriformes.

## Morfologia

Els mascles poden assolir els 17 cm de llargària total.

## Distribució geogràfica

Es troba a Àfrica: conca del riu Congo.

## Referències

* ↑ uBio (anglès)
* ↑ Boulenger G. A. 1900. Matériaux pour la faune du Congo. Poissons nouveaux du Congo. Sixième Partie. Mormyres, Characins, Cyprins, Silures, Acanthoptérygiens, Dipneustes. Ann. Mus. Congo (Ser. Zool.) v. 1 (fasc. 5). 129-164.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Teugels, G.G. 1992. Clariidae, p. 468-495. A C. Levêque, D. Paugy, i G.G. Teugels (eds.) Faune des poissons d'eaux douces et saumâtres d'Afrique de l'Ouest Tom 2. Coll. Faune Tropicale núm 28. Musée Royal de l'Afrique Centrale, Tervuren, Bèlgica i O.R.S.T.O.M., París, França.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Clariallabes attemsi

Clariallabes attemsi és una espècie de peix de la família dels clàrids i de l'ordre dels siluriformes.

## Morfologia

Els mascles poden assolir els 11,6 cm de llargària total.

## Distribució geogràfica

Es troba a Àfrica: Camerun.

## Referències

* ↑ uBio (anglès)
* ↑ Boulenger G. A. 1900. Matériaux pour la faune du Congo. Poissons nouveaux du Congo. Sixième Partie. Mormyres, Characins, Cyprins, Silures, Acanthoptérygiens, Dipneustes. Ann. Mus. Congo (Ser. Zool.) v. 1 (fasc. 5). 129-164.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Teugels, G.G. 1992. Clariidae, p. 468-495. A C. Levêque, D. Paugy, i G.G. Teugels (eds.) Faune des poissons d'eaux douces et saumâtres d'Afrique de l'Ouest Tom 2. Coll. Faune Tropicale núm 28. Musée Royal de l'Afrique Centrale, Tervuren, Bèlgica i O.R.S.T.O.M., París, França.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Club Nacional de Atletas Campesinos de Querétaro

El Club Nacional de Atletas Campesinos de Querétaro és un club de futbol mexicà de la ciutat de Santiago de Querétaro, Querétaro.

## Història

Fou el primer club de la ciutat de Santiago de Querétaro que jugà a la primera divisió mexicana. A finals dels anys 70, Armando Presa comprà el club Estudiantes de Queretaro de segona divisió i li canvià el nom a Atletas Campesinos. El 22 de juny de 1980, sota la direcció d'Antonio Carbajal, el club ascendí a primera divisió. Hi jugà durant dues temporades, fins que el 1982 la franquícia fou venuda al club Tampico Madero Fútbol Club. Renasqué breument entre 2011 i 2012.

## Referències

* ↑ Historia a gallos-blancos.com
* 1 2 «www.rsssf.coms Stats: All first division Tournaments played».
# Club Nacional Táchira

El Club Nacional Táchira fou un club de futbol veneçolà de la ciutat de San Cristóbal.
Va ser fundat el 1996, com un intent de continuar la tasca de Atlético San Cristóbal. Fou campió de lliga la temporada 2001-02 en derrotar Estudiantes de Mérida a les finals. El 2002 fou venut i acabà desapareixent.

## Palmarès

* Lliga veneçolana de futbol:
** 2001-02

## Referències

* ↑ «Venezuela - List of Champions». RSSSF. [Consulta: 20 juny 2011].
# Laz böreği

Laz böreği o Lazböreği («börek dels Lazis») són unes postres de la cuina turca, originàries de la Regió de la Mar Negra oriental, especialment de les províncies d'Artvin i Rize. El plat es va popularitzar fora de la zona original i es pot trobar laz böreği a molts restaurants de totes les grans ciutats de Turquia.
Són unes capes de yufka fresques, molt fines, untades amb mantega fosa, amb una mena de muhallebi com a farciment. Es fa al forn. A la recepta original de Rize, aquestes postres tenen també una mica de pebre negre en pols que reforça el gust. A Çayeli, un districte de Rize, també s'anomena süt böreği (börek de llet). Segons l'etimologista Sevan Nişanyan, Laz böreği es pot considerar una mena de milfulls turc.

## Vegeu també

* Galaktobúreko (postres similares)

## Referències

* ↑ Timothy G. Roufs; Kathleen Smyth Roufs Sweet Treats around the World: An Encyclopedia of Food and Culture: An Encyclopedia of Food and Culture. ABC-CLIO, 29 juliol 2014, p. 341–. ISBN 978-1-61069-221-2.
* ↑ Mütevazl Lezzetler Türk ve Dünya Mutfağından Yemek Kitabı. Banu Atabay, p. 406–. ISBN 978-975-92047-4-7.
* ↑ Özhan Öztürk. Karadeniz: ansiklopedik sözlük. Heyamola Yayınları, 2005. ISBN 978-975-6121-00-9.
* ↑ http://culinarybackstreets.com/cities-category/istanbul/2012/klemuri/
* ↑ Çayeli: ilçe yıllığı '95. Çayeli Kaymakamlığı Köy ve Belediyelere Hizmet Götürme Birliği, 1995.
* ↑ Sevan Nişanyan; Müjde Nişanyan Black Sea. Boyut Yayın Grubu, 2000. ISBN 978-975-521-378-1.

## Enllaços externs

* Recepta (turc)
# Cuéllar

* Per a altres significats, vegeu «Cuéllar (desambiguació)».
Cuéllar és un municipi de la província de Segòvia, a la comunitat autònoma de Castella i Lleó. Limita al Nord amb Bahabón, Campaspero, Torrescárcela i Viloria, tots de la província de Valladolid. A l'Oest amb Chañe, Samboal, San Cristóbal de Cuéllar i Vallelado. Al Sud amb Gomezserracín, Pinarejos, Samboal, San Martín y Mudrián i Sanchonuño i a l'est amb Frumales i Olombrada, tots de la província de Segòvia.

## Divisió administrativa

Comprèn els nuclis de població de:
Cuéllar Arroyo de Cuéllar Campo de Cuéllar Chatún Dehesa Mayor Dehesa de Cuéllar Escarabajosa de Cuéllar Fuentes de Cuéllar Lovingos Torregutiérrez

## Demografia

Evolució demogràfica :
| 1981 | 1991 | 1996 | 2001 | 2003 | 2005 | 2007 |
| 8965 | 9071 | 9118 | 9138 | 9386 | 9483 | 9513 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Luis Zarzuela González | UCD | 19/04/1979 |
| 1983 - 1987 | Felipe Suárez Pérez | PDP | 28/05/1983 |
| 1987 - 1991 | Felipe Suárez Pérez | PDP | 30/06/1987 |
| 1991 - 1995 | Mariano Molinero Senovilla | | 15/06/1991 |
| 1995 - 1999 | Octavio César Cantalejo Olmos | PSOE | 17/06/1995 |
| 1999 - 2003 | Octavio César Cantalejo Olmos | PSOE | 03/07/1999 |
| 2003 - 2007 | Maria Luisa González San Miguel | PSOE | 14/06/2003 |
| 2007 - 2011 | Jesús García Pastor | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].

## Vegeu també

* Porta de la Jueria

## Enllaços externs

* Guia de Segovia y Provincia Arxivat 2016-10-02 a Wayback Machine.
* Ajuntament de Cuellar
* Una altra pàgina sobre Cuellar Arxivat 2008-09-21 a Wayback Machine.
# Maçanes (Guixers)

* Per al municipi de la Selva, vegeu Massanes.
Maçanes és un masia situada al municipi de Guixers, a la comarca catalana del Solsonès.
# Cementiri de Tarragona

El Cementiri de Tarragona és una obra arquitectònica de Tarragona protegida com a Bé Cultural d'Interès Local.

## Descripció

Durant el segle xviii les disposicions reials del moment van prohibir enterrar dintre de les esglésies per motius d'higiene. Amb la Guerra del Francès a Tarragona hi va haver moltes baixes i es va necessitar la construcció d'un nou cementiri, pels voltants del 1809, als peus de la muntanya de l'Oliva. En un primer moment només es podien enterrar tarragonins, fet que provocar un conflicte amb les estaments militars. La primera construcció d'aquest cementiri era molt precari, amb parets molt senzilles i en molt mal estat. Al 1825 se cedeix els drets a l'Hospital de Sant Pau i Santa Tecla, passant a possessió municipal els següents anys. Tot i així al 1839 torna a passar a mans de l'Hospital, actual Fundació Hospital de Sant Pau i Santa Tecla.
La construcció recau en les caracterísitques típiques dels cementiris del seu moment.
S'haurien de destacar les diferents capelles realitzades per Josep Maria Jujol.

## Referències

* 1 2 3 «Cementiri de Tarragona». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 maig 2018].
# Nom de Sa-Ra

| Nom de Sa-Ra o Nom de naixement : " Fill de Ra " | : | CA1 |
Nefererkare, faraó de la dinastia V, va afegir aquesta nova titulatura: incloent dins d'un cartutx el seu nom de naixement, precedit del jeroglífic Sa- Ra, que significa: "Fill de Ra".
El príncep, abans de l'ascensió al tron, només tenia el nom de naixement, però en el moment de la coronació es transformava en un nou títol: el nom de Sa-Ra, escrivint-lo dins d'un cartutx i afegint l'epítet "Fill de Ra ", legitimant així la seva procedència divina, ja que el faraó governava Egipte com" hereu legítim "del déu Ra sobre la Terra.
Des de la dinastia V el Nom de Sa-Ra va ser un dels títols més utilitzats en inscripcions, juntament amb el Nom de Nesut-Bity i el Nom d'Horus.
Des de l'Imperi Mitjà d'Egipte, dinasties XI i XII, els faraons egipcis rebien cinc títols. Afegien al nom de naixement uns altres quatre més quan accedien al tron. Eren els següents:
Nom d'Horus, Nom de Nebty, Nom de Hor-Nub, Nom de Nesut-Bity i Nom de Sa-Ra .

## Referències

* ↑ Sir William Smith. A dictionary of the Bible: comprising its antiquities, biography, geography, and natural history. John Murray, 1863, p. 811– [Consulta: 26 gener 2011].

## Vegeu també

* Titulatura dels faraons
# Razama

Razama fou una ciutat de Mesopotàmia, capital secundària del poble amorrita de Yamutbal. Aquesta Razama era coneguda com a Ramaza del nord o de la terra de Yussan, mentre que la Razama de Yamutbal estava al sud a Larsa. Tenia a l'oest la província de Qattunan, i a l'est tenia les ciutats de Qattara i Karana. Estava propera a Andarig i en l'actual territori de Síria. Els habitants de Razaman (hi hauria fins a tres ciutats amb aquest nom) són anomenats razameus.
Va pertànyer a Shamsiadad d'Ekallatum fins a la mort del rei vers el 1775 aC i després apareix en possessió de Sharrum-kima-kalima o Sharriya (Sharraya), rei de Yamutbal que estava aliat a Hatnu-Rabi de Qattara i a Zimri-Lim de Mari. La cessió (vers 1765 aC) de la ciutat de Sadduwatum, estació de la ruta entre Assur i Kanesh, a Ekallatum, suggereix que estava propera a aquesta ciutat. Durant el setge de Razama per part d'Aramrum d'Andarig, el rei d'Eshunna Ibalpiel II va reunir tropes per anar en el seu ajut, i pel camí va obtenir subministraments del seu governador a Qattunan, però quan va arribar Razama ja havia rebutjat a les forces d'Andarig i va retornar. Sharraya hauria estat derrotat per Aqba-Hammu de Karana després d'un setge, que seria un setge diferent de l'anterior. Karana va dominar Razama fins vers el 1760 aC quan Hammurabi de Babilònia va conquerir la zona.

## Referències

* Mari in retrospect: fifty years of Mari and Mari studies, per Gordon Douglas Young,American Oriental Society. Middle West Branch,Society of Biblical Literature. Mid-West Region. Visió parcial del llibre (completa per la part d'Ilansura i pels regnes de la zona) a
# New Museum

El New Museum, fundat el 1977 per Marcia Tucker, és un museu de la Ciutat de Nova York ubicat al número 235 de Bowery, al Lower East Side de Manhattan. És un centre d'art contemporani que intenta presentar propostes contemporànies provinents de tot el món.

## Col·lecció

Quan va fundar el museu, Marcia Tucker va decidir que compraria obres i que les vendria 10 anys més tard, per tal que la col·lecció sempre fos nova. Tot i ser un pla innovador, mai es va dur a terme. L'any 2000 el museu va acceptar la seva primera donació corporativa de peces. El museu ara té una col·lecció modesta d'aproximadament 1.000 obres d'art en diversos formats. El 2004 va unir forces amb el Museu d'Art Contemporani de Chicago i amb el Hamemer Museum de Los Angeles dins aixecant 110,000$ de dues fundacions -- 50,000$ de la Fundació de Centre americana i 60,000$ de la Fundació familiar Peter Norton —per ajudar pagar nous encàrrecs d'obres a nous artistes emergents.

## Referències

* ↑ Randy Kennedy (July 25, 2004), The New Museum's New Non-Museum New York Times.
* ↑ Carol Vogel (March 28, 2007), On the Bowery, a New Home for New Art New York Times.
* ↑ Carol Vogel (March 23, 2004), Museums Join To Buy Works Of New Artists New York Times.